smcproject/ml-wiki-sentences huggingface dataset:
ജലധാര പല ശാഖകളായി പിരിയാനും സാധ്യതയുണ്ട്.
ഈ രീതിയിൽ യു.എസ്സിലെ നയാഗ്രാ ജലപാതം പ്രതിവർഷം 45 മീ.
പിന്നോട്ട് നീങ്ങുന്നതായി കണക്കാക്കപ്പെട്ടിരിക്കുന്നു.
കയങ്ങൾ (Pot holes)
നദീപഥത്തിലെ ഒഴുക്കു കൂടിയ ഭാഗങ്ങളിൽ ചുഴി(Whirlpool)കൾ ഉണ്ടാകുന്നത് സാധാരണമാണ്.
ഇവയുടെ പ്രഭാവം ആഴങ്ങളിൽ എത്തുന്നത് അടിത്തട്ടിലെ ശിലാപദാർഥങ്ങൾക്ക് വക്രഗതിയിലുള്ള ചലനമുണ്ടാക്കുകയും അവയ്ക്ക് ഒരു സ്ക്രൂ(Screw)വിന്റെ സവിശേഷതകളോടെ അടിത്തറ തുരന്നെടുക്കുവാൻ പ്രാപ്തിയുണ്ടാക്കുകയും ചെയ്യുന്നു.
നദീപഥത്തിന്റെ അടിത്തറയിൽ വർത്തുളാകാരവും അഗാധവുമായ തുരപ്പ് സൃഷ്ടിക്കപ്പെടുന്നു.
ഏതാനും സെ.
മുതൽ 6 മീ.
വരെ വ്യാസത്തിൽ രൂപംകൊള്ളുന്ന ഈയിനം ഗർത്തങ്ങളാണ് കയം (Pot hole) എന്നറിയപ്പെടുന്നത്.
ഇവയ്ക്കുള്ളിൽ ശക്തമായി ചുറ്റിത്തിരിയുന്ന ജലമാണുള്ളത്; നന്നേ താണ താപനിലയും ഉണ്ടാകും.
നദീഗ്രഹണം (River Capture)
വലുതും വേഗതയേറിയതുമായ നദികളിൽ അപരദന പ്രക്രിയ താരതമ്യേന തീവ്രമായതിനാൽ പ്രസ്തുത നദീതടങ്ങൾ ത്വരിതഗതിയിൽ വികസിക്കുന്നു.
ഏതെങ്കിലും പോഷകനദി പ്രധാന നദിയുമായി സമസ്ഥിതി കൈവരിക്കുന്നത് അവയിലെ ശീർഷമുഖ അപരദന(headward)ത്തിന്റെ തോത് ഇരട്ടിപ്പിക്കുന്നു.
ത്വരിതഗതിയിൽ മുന്നേറുന്ന വിഘടനപ്രക്രിയ പ്രസ്തുത നദിയെ ജലവിഭാജക(Water divide)മായി വർത്തിക്കുന്ന ഉന്നതതടത്തിൽ വിള്ളലുണ്ടാക്കുവാനും ചിലപ്പോൾ മറ്റൊരു വ്യൂഹത്തിലുൾപ്പെടുന്ന ഏതെങ്കിലും നദീപഥത്തെ ഖണ്ഡിക്കുവാനും പ്രാപ്തമാക്കുന്നു.
ഇങ്ങനെ സംഭവിക്കുന്നതിലൂടെ ഖണ്ഡിക്കപ്പെടുന്ന നദിയിലെ ജലപ്രവാഹത്തെ പൂർണമായി ഉൾക്കൊള്ളുവാൻ ആദ്യത്തെ നദിക്ക് അവസരമുണ്ടാകുന്നു.
ഈ പ്രക്രിയയാണ് നദീഗ്രഹണം (River Capture).
ഗ്രഹണത്തിന് ഇരയാവുന്ന നദീപഥത്തിന്റെ താഴോട്ടുള്ള ഭാഗം ജലശൂന്യമായി വരണ്ട നിലയിൽ വർത്തിച്ചേക്കാം.
മിയാൻഡർ (Meander)
ഒരു നദിയുടെ വഹനക്ഷമത, വേഗതയ്ക്ക് ആനുപാതികമായിരിക്കുകമൂലം, ചരിവിനെ ആശ്രയിച്ചിരിക്കുന്നു.
പ്രവണത പ്രത്യേകമൂല്യത്തിലെത്തുമ്പോൾ പരിവഹിച്ചെത്തിക്കുന്ന പദാർഥശേഖരത്തെ പൂർണമായും പിൻതള്ളുവാൻ നദി നിർബന്ധിതമാവുന്നു.
ഈ അവസ്ഥയിലെത്തുമ്പോൾ നദിക്ക് സമന്വിതം (graded) എന്ന വിശേഷണം നല്കാറുണ്ട്.
ഒരു സമന്വിതനദി പഥത്തിന്റെ ആഴം കൂട്ടുവാനല്ല, മറിച്ച്, വഹിച്ചുകൊണ്ടുവരുന്ന ഭാരത്തെ മുന്നോട്ടുനീക്കുവാനുള്ള യത്നം തുടരുകയാണ് ചെയ്യുന്നത്.
ഈ അവസരത്തിലും നദീപാർശ്വങ്ങൾ അപഘർഷണത്തിനു വിധേയമാവുന്നു; തന്മൂലം നദിയുടെ വീതി തുടർന്നും വർധിക്കുന്നു.
കാലാന്തരത്തിൽ നദീതടത്തിലെ വലിയൊരു ഭാഗത്തോളം നദീപഥം വ്യാപിക്കുന്നു.
ജലക്ഷാമം നേരിടുന്ന ഋതുക്കളിൽ നീരൊഴുക്ക് നദീപഥത്തിൽത്തന്നെയുള്ള പ്രത്യേക ചാലുകളിലേക്ക് ഒതുങ്ങുന്നു.
വെള്ളപ്പൊക്കമുണ്ടാകുമ്പോൾ ഈ നീർച്ചാലുകൾ വളഞ്ഞുപുളഞ്ഞ് ജലോഢസമതല(flood plain)ത്തിന്റെ സീമകളോളം സംക്രമിച്ചശേഷം മടങ്ങി നദീപഥത്തിലെ പ്രധാന ചാലിലെത്തുന്നു.
ഈ പുതിയ ചാലിലൂടെയുള്ള നീരൊഴുക്ക് നദിയിൽ വെള്ളം കുറയുമ്പോഴും മാറ്റമില്ലാതെ തുടരുന്നു.
നീർച്ചാലിന്റെ വളവും പുളവുമുള്ള ഭാഗത്തിനെ മിയാൻഡർ എന്നു വിശേഷിപ്പിക്കുന്നു.
ആർദ്രമേഖലയിൽ, ഏകാത്മക (homogeneous) ഘടനയിലുള്ള ശിലാതലങ്ങളിൽ ഒഴുകുന്ന നദികൾ അക്ഷദിശ(axial line)യ്ക്ക് ഇരുപുറങ്ങളിലും തുല്യ അകലങ്ങളോളമുള്ള മിയാൻഡറുകൾ കാണപ്പെടുന്നത് സാധാരണമാണ്; ഇവയിലെ മിയാൻഡറുകൾക്ക് ആവർത്തിച്ചുള്ള S-ആകൃതി കാണപ്പെടുന്നു.
ഓക്സ്-ബോ തടാകം
മിയാൻഡറുകൾക്ക് വളരെ കൂടിയ വക്രത ഉണ്ടാകുമ്പോൾ ചിലപ്പോൾ ബൾബിന്റെ ആകൃതി കൈവരുന്നു.
ഇങ്ങനെവരുമ്പോൾ മിയാൻഡറിന്റെ തുടക്കത്തിലും അന്ത്യത്തിലുമുള്ള ചാലുകൾക്കിടയിൽ നേരിയ അകലം മാത്രമേ ഉണ്ടാവുകയുള്ളൂ.
പ്രളയകാലത്ത് ഈ ഇടുങ്ങിയ കരഭാഗത്തെ കീറിമുറിച്ച് നദി പുതിയ പഥം സൃഷ്ടിച്ചെന്നുവരാം.
ഇതോടെ നേരത്തേയുണ്ടായിരുന്ന മിയാൻഡറിലെ ഒരു ഭാഗം നദിയിൽനിന്നു വേർപിരിയുന്നു.
ജലപൂർണമായ ഈ ചാലുകൾ നീരൊഴുക്കിന്റെയോ ഉറവകളുടെയോ പിന്തുണയോടെ ജലാശയമായി നുകക്കൈയുടെ (Ox-bow) ആകൃതിയിൽ തുടർന്നും വർത്തിച്ചേക്കാം.
ഇത്തരം വെള്ളക്കെട്ടുകളെ ഓക്സ്-ബോ തടാകം എന്നു വിളിക്കുന്നു.
ബ്രെയ്ഡഡ് നദി Braided Stream
ഒരു നദി ഒന്നിലേറെ ചാലുകളായി പിരിഞ്ഞ് കുറേദൂരം ഒഴുകിയശേഷം സംയോജിക്കുകയും ഈ പ്രക്രിയ പലവുരു ആവർത്തിക്കുകയും ചെയ്യുന്നതിലൂടെ പിണൽരൂപത്തിൽ സങ്കീർണമായ നദീപഥം ഉരുത്തിരിയുന്നു.
ഇതാണ് ബ്രെയ്ഡഡ് നദി എന്നറിയപ്പെടുന്നത്.
നദീപഥത്തിൽ നീർച്ചാലുകൾക്കിടയിലോ ഒരേ ചാലിനുള്ളിൽത്തന്നെയോ ശിലാശേഖരങ്ങൾ അട്ടിയിട്ടുയർന്ന് സൃഷ്ടിക്കപ്പെട്ട തുരുത്തുകൾ ഉണ്ടായിരിക്കുമെന്നത് ഇത്തരത്തിലുള്ള നദിയുടെ സവിശേഷതയാണ്.
ഈ തുരുത്തുകളിൽ ഏറിയവയും എക്കൽനിർമിതവും ഫലഭൂയിഷ്ഠവുമാകയാൽ ഇടതൂർന്ന സസ്യാവരണത്തിനു വിധേയങ്ങളായിരിക്കും.
നദീജന്യ വേദികകൾ River Terraces
സമതലത്തിലൂടെ പ്രവഹിക്കുന്ന നദികളിൽ ഏതെങ്കിലും കാരണത്താൽ ലംബദിശയിൽ അപഘർഷണം ശക്തിപ്പെടുമ്പോൾ നദീപഥം ഗണ്യമായി താഴുന്നു.
തുടർന്ന് പുതിയ ചാലിന്റെ പാർശ്വഭിത്തികൾക്ക് ശോഷണം സംഭവിച്ച് ചാലിന്റെ വീതി വർധിക്കുന്നു.
ജലപ്രളയമുണ്ടാകുമ്പോൾ ഈ ഭാഗം വൻതോതിലുള്ള നിക്ഷേപണ(deposition)ത്തിനു വിധേയമാവുകയും വെള്ളമിറങ്ങിക്കഴിയുമ്പോൾ ഒരു വേദികയുടെ മട്ടിൽ നിലകൊള്ളുകയും ചെയ്യും.
ഈ പ്രക്രിയ പലവുരു ആവർത്തിച്ചേക്കാം.
ഇതിലൂടെ നദീപഥത്തിന്റെ ഇരുവശത്തുമോ ഒരു വശത്തുമാത്രമോ തട്ടുകളായി വേർതിരിഞ്ഞ സമതലപ്രായമായ ഭൂപ്രകൃതി ലഭിക്കുന്നു.
ജലോഢ സമതലം (flood plain)
നദിയിലെ ജലം കരകവിഞ്ഞ് ഒഴുകുന്നതാണ് ഈയിനം ഭൂരൂപങ്ങൾക്കു നിദാനമാവുന്നത്.
നദീപഥത്തിനു പുറത്തേക്ക് വമിക്കുന്നതോടെ ഒഴുക്കിന്റെ വേഗത കുറയുന്നു.
തുടർന്ന് നദീജലം ഉൾക്കൊണ്ടിട്ടുള്ള പദാർഥ ശേഖരം പൂർണമായും നിക്ഷേപിക്കപ്പെടുന്നു.
ഓരോ പ്രളയകാലത്തും ഈദൃശ നിക്ഷേപണം ആവർത്തിക്കപ്പെടുന്നതിലൂടെ കാലാന്തരത്തിൽ എക്കൽമണ്ണിനു പ്രാമുഖ്യമുള്ള സമതലം സൃഷ്ടിക്കപ്പെടുന്നു.
നദീതടത്തിന്റെ പൊതു ചായ് വിനെ അവലംബിച്ച് ജലോഢസമതലം നദിയുടെ ഇരുപാർശ്വങ്ങളിലുമോ ഒരു വശത്തുമാത്രമോ നിർമിതമാവാം.
നദിക്കരയിൽ ഉയരം കൂടിയ വരമ്പുകൾ അവശേഷിപ്പിച്ചാണ് ജലോഢ സമതലത്തിന്റെ  
സൃഷ്ടി തുടങ്ങുന്നത്.
വീതികുറഞ്ഞ് അവിച്ഛിന്നമായി നീളുന്ന ഈയിനം വരമ്പുകളെ ലെവി (levee) എന്നു വിശേഷിപ്പിക്കുന്നു.
വളർച്ചയുടെ ആദ്യഘട്ടങ്ങളിൽ ഏറിയകൂറും ജലോഢ സമതലങ്ങൾ ചതുപ്പുനിലങ്ങളായി വർത്തിക്കുന്നു.
മിയാൻഡറുകളും ഓക്സ്-ബോ തടാകങ്ങളും സാധാരണമാണ്.
ആവർത്തിച്ചുണ്ടാകുന്ന നിക്ഷേപണത്തിലൂടെ ഏറെക്കാലത്തിനുശേഷം ഇത് എക്കൽ മൈതാനമായി മാറുന്നു.
നദി ഗതി മാറി ഒഴുകുന്നതുമൂലം ജലോഢ സമതലങ്ങൾ ഒറ്റപ്പെട്ടുപോകുന്നത് അസാധാരണമല്ല; ഇവ നന്നേ ഫലഭൂയിഷ്ഠമായ നിരന്ന കൃഷിനിലങ്ങളായി വർത്തിക്കുന്നു.
ഡെൽറ്റ (Delta)
പതനസ്ഥാനത്തോടടുക്കുമ്പോൾ മിക്കനദികളും കൈവഴി(distributary)കളായി പിരിഞ്ഞൊഴുകുന്നു.
ഈ കൈവഴികൾ വീണ്ടും പിരിയുകയും കൂടിച്ചേരുകയും ചെയ്ത് പൊതുവിൽ നീർച്ചാലുകളുടെ ഒരു ജാലിക സൃഷ്ടിക്കുന്നു.
ഇവയ്ക്കിടയിൽ എക്കൽനിക്ഷേപങ്ങൾക്കു മുൻതൂക്കമുള്ള നിരന്ന കരഭാഗം അവശേഷിക്കുന്നുണ്ടാവും.
ഇവയിലെ താണ നിലങ്ങൾ ചതുപ്പുകളായി മാറുന്നത് അസാധാരണമല്ല.
ഈ രീതിയിലുള്ള നദീമുഖങ്ങളെ ഡെൽറ്റ എന്ന സംജ്ഞയിലൂടെ വിവക്ഷിക്കുന്നു.
ഡെൽറ്റകളുടെ സൃഷ്ടിയിൽ നിർണായക സ്വാധീനം  ചെലുത്തുന്നത് രണ്ട് പ്രക്രമ(process)ങ്ങളാണ്.
(i) പതനസ്ഥാനത്ത് കടൽത്തിരകളാലും വേലാപ്രവാഹ(tidal current)ങ്ങളാലും രോധിതമാകുന്നതോടെ ഒഴുക്കിന്റെ ശക്തി പാടെ നിലച്ചുപോവുന്നതിനാൽ, ഉൾക്കൊണ്ടിട്ടുള്ള പദാർഥശേഖരത്തെ അപ്പാടെ നിക്ഷേപിക്കുവാൻ നദി നിർബന്ധിതമാകുന്നു.
(ii) നദീജലത്തിൽ കലങ്ങിയെത്തുന്ന സൂക്ഷ്മാകാരങ്ങളായ കളിമൺ കണങ്ങൾ ഉപ്പുവെള്ളവുമായി സമ്പർക്കമുണ്ടാവുന്നതോടെ കട്ടപിടിച്ച് അടിയുന്നു.
വെള്ളത്തിൽ കലർന്നുവരുന്ന പരുക്കൻ ശിലാകണങ്ങൾ ചാലുകൾക്കിടയിലുള്ള തുരുത്തുകളുടെ ഓരങ്ങളിൽ നിക്ഷിപ്തമാവുന്നു.
അഴിയും പൊഴിയും
കടൽനിരപ്പ് പെട്ടെന്ന് ഉയരുന്നതുമൂലം ഡെൽറ്റയും നദീമുഖവും ഒന്നാകെ മുങ്ങിപ്പോയെന്നുവരാം.
അവതലനവിധേയമായ ഭൂഭാഗം തീവ്രമായ അവശോഷണത്തിനു വിധേയമാകുന്നതുമൂലം നദീമുഖം ആഴമേറിയ ജലാശയമായി പരിണമിക്കുന്നു.
വേലാപ്രവാഹങ്ങളുടെ സ്വാധീനംമൂലം ഈ ഭാഗത്ത് ലവണജലം നിറയുന്നു.
നദീമുഖം വിസ്തൃതമാകുന്നതിന് ആനുപാതികമായി നദീപഥത്തിന്റെ ഉള്ളിലേക്ക് വേലിയേറ്റം അനുഭവപ്പെടുന്ന ദൂരത്തിൽ വർധനവുണ്ടാകുന്നു.
കടലുമായി നിരന്തരം ബന്ധപ്പെട്ടുകിടക്കുന്ന ഈദൃശ നദീമുഖങ്ങളെ അഴി എന്നു വിശേഷിപ്പിക്കുന്നു.
അവതലനവിധേയമായ കരഭാഗം അധികം ആഴത്തിലല്ലാതെ ജലനിമഗ്നമായി അവശേഷിച്ചിട്ടുള്ള നദീമുഖങ്ങളും ഉണ്ട്.
ഇവിടങ്ങളിൽ തിരമാലകളും വേലാതരംഗങ്ങളുംവഴി നിക്ഷിപ്തമാവുന്ന മണ്ണട്ടികൾ അട്ടിയിട്ടുയർന്ന് മണൽത്തിട്ടു(bars)കളായി മാറുന്നത് സാധാരണമാണ്.
നദീമുഖ ജലാശയങ്ങൾ പാർശ്വികമായി വ്യാപ്തി വർധിപ്പിക്കുകയും നദിയിലൂടെ ഒഴുകിയെത്തുന്ന ജലത്തിന്റെ അളവിൽ സാരമായ കുറവുണ്ടാവുകയും ചെയ്യുമ്പോൾ നദീമുഖം മണൽത്തിട്ടകളാൽ ബന്ധിക്കപ്പെടുന്നു.
ഈ വിധത്തിൽ കടലുമായുള്ള സമ്പർക്കം ഋതുപരമായെങ്കിലും വിച്ഛേദിക്കപ്പെട്ടിട്ടുള്ള നദീമുഖങ്ങളെ പൊഴി എന്നു വിശേഷിപ്പിക്കുന്നു.
(നോ: അഴിയും പൊഴിയും) നദീവ്യൂഹ പാറ്റേണുകൾ (River Patterns)
ഭൗമോപരിതലത്തിലൂടെ ഒഴുകുന്ന ജലസഞ്ചയത്തിന് മൊത്തത്തിലുള്ള സംജ്ഞയാണ് അപവാഹം.
മഴപെയ്ത് വീഴുന്ന ജലത്തിലെ ബാഷ്പീകരണത്തിനും അടിഞ്ഞുതാഴലിനും ശേഷമുള്ള ഭാഗമാണ് ഉപരിതലത്തിലൂടെ പ്രവഹിക്കുന്നത്.
സ്വയം സൃഷ്ടിച്ച ചാലുകളിലൂടെ ഒഴുകിനീങ്ങുന്ന ഉപരിതല ജലധാരകളുടെ വികസിതവും പരിണതവുമായ പാറ്റേൺ ആണ് നദീവ്യൂഹം.
ഒരു നദിയും അതിന്റെ ഉപനദികളും അവയിലേക്ക് ഒഴുകിവീഴുന്ന തോടുകളും നീർച്ചാലുകളുമൊക്കെ ചേർന്ന പ്രത്യേക ജലനിർഗമനവ്യവസ്ഥയാണ് അപവാഹക്രമം.
സമീപവർത്തികളായ രണ്ട് നദീതാഴ്വരകൾക്കിടയ്ക്കുള്ള ഉയർന്ന ഭൂഭാഗത്തെ ദ്വിനദീമധ്യം (inter fluve) എന്നു വിളിക്കുന്നു.
വ്യത്യസ്ത അപവാഹക്രമങ്ങൾക്ക് രൂപംനല്കത്തക്കവിധം അവയ്ക്ക് ഇടയ്ക്കായി സ്ഥിതിചെയ്യുന്ന ഉന്നത പ്രദേശത്തെയാണ് ജലവിഭാജകം എന്നു വിശേഷിപ്പിക്കുന്നത്.
ഒരു നദിയുടെ നീളം, അതിലെ ജലപ്രവാഹത്തിന്റെ പരിമാണം, തടവിസ്തൃതി എന്നിവയിലോരോന്നും പ്രസ്തുത നദീവ്യൂഹത്തിന്റെ വലിപ്പം വർധിപ്പിക്കുന്നതിൽ നിർണായകമായ പങ്കുവഹിക്കുന്നു.
ഇവ ഓരോന്നും സ്വതന്ത്ര പ്രാചല(independent parameter)ങ്ങളാണ്.
പ്രവഹിക്കുന്ന ജലത്തിന്റെ വാർഷികത്തോത് കണക്കാക്കുന്നതിനുള്ള പ്രാമാണിക സൂചകം (standard index) ആയി അംഗീകരിക്കപ്പെട്ടിരിക്കുന്നത് നദീപഥത്തിലെ  പ്രത്യേക സ്ഥാനങ്ങളിലൂടെ ഒരു സെക്കൻഡിൽ നിർഗമിക്കുന്ന ജലത്തിന്റെ വ്യാപ്തമാണ്.
ഈ ജല വ്യാപ്തം അളക്കുന്നതിനുള്ള ഏകകം ഘ.
/സെക്കൻഡ് ആണ്.
നദീതടത്തിലെ ഏകകക്ഷേത്ര(1 ച.കി.മീ.)ത്തിൽ നിന്ന് ആവാഹിക്കപ്പെടുന്ന നീരൊഴുക്കിന്റെ ശരാശരി അളവിനെ പ്രവാഹ ഏകകം (unit runoff) ആയി പരിഗണിക്കുന്നു.
ജലപ്രവാഹത്തിനും ഭൂരൂപത്തിനുമിടയ്ക്ക് അനുവർത്തകബന്ധം നിലനില്ക്കുന്നതായി സൂചിപ്പിച്ചത് പവ്വൽ (18341902) ആയിരുന്നു. 'അപരദനചക്ര'ത്തിന്റെ ഉപജ്ഞാതാവായ ഡേവിസ് അപവാഹക്രമങ്ങൾക്ക് ജനിതക(genetic)വും പ്രസ്പഷ്ടവുമായ വർഗീകരണം നല്കി.
ഒരു നദീതടത്തിലെ നീർച്ചാലുകളെ കൂട്ടായി പരിഗണിക്കുമ്പോൾ അപവാഹക്രമത്തിന്റെ നിയതമായ ഒരു രൂപരേഖ ലഭിക്കുന്നു.
പ്രസ്തുത ഭൂഭാഗത്തിന്റെ ചരിവുമാനം, ശിലാഘടന, ശിലാസവിശേഷതകൾ, വലനം, ഭ്രംശം, പ്രോത്ഥാനം (upheaval), അവതലനം (subsidence) തുടങ്ങിയ പ്രക്രിയകൾ ആദിയായവയെ പ്രതിഫലിപ്പിക്കുന്ന മാതൃക(pattern)കളെയാണ് നദീവ്യൂഹപാറ്റേൺ എന്ന സംജ്ഞയിലൂടെ വിവക്ഷിക്കുന്നത്.
ഏറ്റവും സാധാരണമായി കാണപ്പെടുന്നത് ഡെൻഡ്രിറ്റിക് (dendritic) പാറ്റേണുകളാണ്.
ഇലകളിലെ സിരകളെപ്പോലെ പടർന്നുവ്യാപിച്ചിട്ടുള്ള നീർച്ചാലുകൾ പ്രധാന നദിയുമായി ന്യൂനകോണദിശകളിൽ ഒഴുകിച്ചേരുന്ന പാറ്റേണുകളാണ് ഇവ.
വിരൂപണപ്രക്രിയകൾ ബാധിക്കാതെ, ഏകതാനമായ ശിലാസ്തരങ്ങളിലൂടെ ഒഴുകിയെത്തുന്ന നീർച്ചാലുകളുടെ വ്യൂഹങ്ങളാണ് ഡെൻഡ്രിറ്റിക് പാറ്റേണുകൾ സൃഷ്ടിക്കുന്നത്.
കാറ്റ്, ഹിമാനി എന്നിവ മൂലമുള്ള നിക്ഷേപണത്തിന്റെ ഫലമായി തലങ്ങും വിലങ്ങുമായി രൂപംകൊള്ളുന്ന ഉന്നത തടങ്ങൾക്കിടയിലൂടെയോ ഭ്രംശരേഖകളിലൂടെയോ ഒഴുകുന്ന നദികൾ പരസ്പരം സംയോജിച്ച് നദീവ്യൂഹമായി മാറുമ്പോൾ പ്രസ്തുത വ്യൂഹത്തിന് ജാലയുക്ത പാറ്റേൺ(Trellis pattern) കൈവരുന്നു.
ഈദൃശ വ്യൂഹത്തിലെ നീർച്ചാലുകൾ പരസ്പരം സമാന്തരമായി ഒഴുകിയും ലംബികമായി ഖണ്ഡിച്ചും ഏതാണ്ട് കമ്പിവല പോലെയുള്ള അപവാഹമാതൃക സൃഷ്ടിച്ചിട്ടുണ്ടാകും; പ്രധാന നദിയുടെ പഥത്തിൽ ലംബികമായ വ്യതിയാനമുണ്ടായി കാണുന്നതും അസാധാരണമല്ല.
ഭ്രംശരേഖകൾ, ശിലാസന്ധികൾ തുടങ്ങിയവയെ അവലംബിച്ചൊഴുകുന്ന നീർച്ചാലുകൾ സംയോജിച്ച് ദീർഘചതുരാകൃതിയിലുള്ള പാറ്റേണിന് (Rectangular pattern) രൂപം നല്കാം.
കുംഭകാകാരത്തിലുള്ള ഉന്നതതടങ്ങളിൽനിന്നു പ്രഭവിക്കുന്ന നദികൾ നാനാദിശകളിലേക്കായി പിരിഞ്ഞൊഴുകുന്നതു സാധാരണമാണ് (ആരീയ അപവാഹം-radial pattern).
നിമ്നതടങ്ങളിലേക്ക് ഒഴുകിക്കൂടുന്ന അഭികേന്ദ്രക (centrifugal) അപവാഹം മറ്റൊരു മാതൃകയാണ്.
ഈ രണ്ടു ക്രമങ്ങളിലും നദികൾ പരസ്പരം സംയോജിച്ച് വ്യൂഹങ്ങൾ സൃഷ്ടിച്ചുകൊള്ളണമെന്നില്ല.
നദീവ്യൂഹത്തിന്റെ പാറ്റേണിനോടൊപ്പം അപവാഹത്തിന്റെ വിന്യാസക്രമം (texture), സാന്ദ്രത (density), ആവൃത്തി (frequency) എന്നിവയെക്കൂടി വിശ്ലേഷണവിധേയമാക്കുമ്പോൾ പ്രസ്തുത മേഖലയിലെ നീർച്ചാലുകളുടെ ബാഹുല്യം, ദൈർഘ്യമാനം, ആപേക്ഷിക ഇടയകലം തുടങ്ങിയവ നിർണയിക്കാനാവും.
പുനർയുവത്വം പ്രാപിക്കൽ (Rejuvenation)
ആർദ്രമേഖല(humid region)യിലുള്ള നദികൾ, നദീതാഴ്വരകൾ, അനുബന്ധസംരചനകൾ എന്നിവയെ ഉൾക്കൊള്ളുന്ന ഏത് അപവാഹവ്യവസ്ഥയും സാധാരണഗതിയിൽ യുവാവസ്ഥ, പ്രൗഢാവസ്ഥ, വൃദ്ധാവസ്ഥ എന്നിങ്ങനെ മൂന്നുഘട്ടങ്ങളെ തരണം ചെയ്ത് വികാസത്തിന്റെ പരിസമാപ്തി പ്രാപിക്കേണ്ടതുണ്ട്.
ഈ മൂന്ന് ഘട്ടങ്ങളും നിർബാധമായി തരണം ചെയ്യുമ്പോഴാണ് നദി 'അപരദനചക്രം' പൂർത്തിയാക്കുന്നത്.
അപരദനചക്രത്തിന്റെ തടസ്സം കൂടാതെയുള്ള പരിസമാപ്തിക്ക് വിവർത്തനിക പ്രക്രിയ(tectonic activity)കളുടെ പൂർണമായ അഭാവം അത്യന്താപേക്ഷിതമാണ്.
എന്നാൽ ഇത് പ്രായേണ സംഭവ്യമല്ല.
ഒരു അപരദനചക്രം പൂർത്തിയാവുന്നതിന് സാധാരണഗതിയിൽ നന്നേ നീണ്ട കാലയളവ് ആവശ്യമാണ്.
ഈ കാലത്തിനിടയിൽ പ്രസ്തുത മേഖല പ്രോത്ഥാനം (upheaval), സംവലനം (warping) തുടങ്ങി അഗ്നിപർവത സ്ഫോടനം വരെയുള്ള വിവർത്തനിക (tectonic) പ്രക്രിയകൾക്ക് വിധേയമായേക്കാം.
ഇതിന്റെ ഫലമായി പ്രൗഢാവസ്ഥയിലോ വൃദ്ധാവസ്ഥയിലോ എത്തിക്കഴിഞ്ഞ നദിക്കുപോലും ചാലുകളുടെ പുനഃസൃഷ്ടിയിൽ ഏർപ്പെടേണ്ടിവരും.
ഉദാഹരണത്തിന് പ്രൗഢാവസ്ഥയിലെത്തിക്കഴിഞ്ഞ ഒരു നദിയുടെ തടം അപ്പാടെ പ്രോത്ഥാനവിധേയമാകുന്നുവെന്നിരിക്കട്ടെ.
പ്രസ്തുത മേഖലയുടെ പ്രതലപ്രകൃതിയിൽ സമൂലമായ മാറ്റമുണ്ടാകുന്നു.
ഒപ്പംതന്നെ പുതിയ നിമ്നോന്നതി സിദ്ധിക്കുകയും ചെയ്യും.
ഇതോടെ അപവാഹവ്യവസ്ഥ താറുമാറാവുന്നു.
പ്രതലപ്രകൃതിയിൽ മാറ്റമുണ്ടാകുന്നതോടെ ജലധാരകളുടെ അപരദന പ്രവർത്തനം തീവ്രമാവുകയും ചാലുകളുടെ ആഴംകൂട്ടുന്ന പ്രക്രിയ സജീവമാവുകയും ചെയ്യുന്നു.
ഉച്ചാവചത്തിലെ വ്യതിയാനംമൂലം നിലവിലുള്ള ചാലുകളുടെ വലിവുബലം വർധിക്കുന്നത് അവയിലെ ജലപ്രവാഹത്തിന്റെ വഹനക്ഷമത ഇരട്ടിപ്പിക്കും.
ചുരുക്കത്തിൽ നദീവ്യൂഹത്തിന് വീണ്ടും യുവത്വം/യൗവനാവസ്ഥ കൈവരുന്നു.
ഈ ദൃശ്യപ്രതിഭാസത്തിന് പുനർയുവത്വം പ്രാപിക്കൽ എന്നു പറയുന്നു.
ഇതിനു വിധേയമായി യൗവനാവസ്ഥയിലേക്കു മടങ്ങുന്ന നദികൾ അപരദന ചക്രത്തിന്റെ തുടർന്നുള്ള ഘട്ടങ്ങൾ പൂർത്തിയാക്കുന്ന പ്രക്രമങ്ങളിൽ ഏർപ്പെടുന്നു.
ലോകത്തിലെ ഏറ്റവും നീളം കൂടിയ നദികൾ നദി നീളം (കി. മീ) സ്ഥലം 1 നൈൽ 6,690 മധ്യ ആഫ്രിക്കയിൽ ആരംഭിച്ച് ഈജിപ്റ്റിൽ മെഡിറ്ററേനിയൻ കടലിൽ പതിക്കുന്നു 2 ആമസോൺ നദി 6,452 ദക്ഷിണ അമേരിക്ക 3 യാങ്ങ്‌സ്റ്റേ കിയാംഗ് (ചാംഗ് ജിയാംഗ്) 6,380 ചൈന 4 മിസ്സിസ്സിപീ - മിസൗറീ നദി 6,270 അമേരിക്കൻ ഐക്യനാടുകൾ 5 യെന്നിസേ - അംഗാര നദി 5,550 റഷ്യ 6 ഹ്വാംഗ് ഹെ നദി (മഞ്ഞ നദി) 5,464 ചൈന 7 ഓബ് - ഇർത്യിശ് നദി 5,410 റഷ്യ 8 അമുർ നദി 4,410 ചൈന, റഷ്യ 9 കോംഗൊ നദി 4,380 അല്ലെങ്കിൽ 4,670 മധ്യാഫ്രിക്ക 10 ലേന നദി 4,260 റഷ്യ
ലോകത്തിലെ നീളം കൂടിയ നദികളേ കുറിച്ച് ഈ ലേഖനംകാണുക .
കേരളത്തിലെ നദികൾ
കേരളത്തിൽ അനേകം പുഴകളുണ്ട്.
അതിൽ 15 കിലോമീറ്ററോ അതിൽ കൂടുതലോ നീളമുള്ള പുഴയെയാണ് കേരളത്തിൽ നദി യായി കണക്കാക്കുന്നത് .
ഭാരതത്തിലെ മഹാനദി കളുടെ പട്ടികയിലെ ഒന്നുപോലും കേരളത്തിൽ നിന്നില്ല.
2,000- 20,000 ച.
മീറ്ററുകൾക്കിടക്ക് നീർവാർച്ചാപ്രദേശം ഉള്ളവയാണ് ഇടത്തരം നദികൾ.
ഇങ്ങനെ നോക്കുമ്പോൾ പെരിയാർ , ഭാരതപ്പുഴ , പമ്പ , ചാലിയാർ എന്നിവ ഇടത്തരം നദികളാണ്.
2,000 ച.
മീറ്ററിൽ കുറഞ്ഞ നീർവാർച്ചാപ്രദേശം ഉള്ളവയാണ് ചെറുനദികൾ.
കേരളത്തിലെ 40 നദികൾ ഈ ഗണത്തിൽപ്പെടും.
16 കിലോമീറ്റർ നീളമുള്ള ഏറ്റവും ചെറിയ നദിയായ മഞ്ചേശ്വരം പുഴ  മുതൽ 244 കിലോമീറ്റർ നീളമുള്ള പെരിയാർ വരെ ഇക്കൂട്ടത്തിലുണ്ട്.
കേരളത്തിലെ ആകെ 44 നദികളിൽ 41 എണ്ണം പടിഞ്ഞാറോട്ടും 3 എണ്ണം കിഴക്കോട്ടുമാണ് ഒഴുകുന്നത്.
100 കി.
മീറ്ററിൽ കൂടുതൽ നീളമുള്ള 11 നദികളുണ്ട്.
പമ്പാനദി കല്ലടയാറ് അച്ചൻകോവിലാറ് പടിഞ്ഞാറേക്ക് ഒഴുകുന്ന നദികൾ (വടക്കു നിന്നും ക്രമത്തിൽ) നദി നീളം (കി. മീ) ഉത്ഭവസ്ഥാനം പതനസ്ഥാനം ഒഴുകുന്ന ജില്ലകൾ 1 ബാഗ്ര മഞ്ചേശ്വരം പുഴ 16 ബാലപ്പുണിക്കുന്നുകൾ ഉപ്പളക്കായൽ കാസർഗോഡ് 2 ഉപ്പളപ്പുഴ 50 വീരക്കമ്പാ കുന്നുകൾ അറബിക്കടൽ കാസർഗോഡ് 3 ഷിറിയപ്പുഴ 67 ആനക്കുണ്ടി റിസർവ് വനം അറബിക്കടൽ കാസർഗോഡ് 4 മൊഗ്രാൽ നദി 34 കാണത്തൂർകുന്ന് അറബിക്കടൽ കാസർഗോഡ് 5 ചന്ദ്രഗിരിപ്പുഴ 105 പട്ടിഘാട്ട് റിസർവ് വനം അറബിക്കടൽ കാസർഗോഡ് 6 ചിത്താരി പുഴ 25 ചെട്ടിയാൻ-ചാൽക്കുന്ന് അറബിക്കടൽ കാസർഗോഡ് 7 നീലേശ്വരം പുഴ 46 കിനാനൂർ കാര്യങ്കോട്ടു പുഴ കാസർഗോഡ് 8 കാര്യങ്കോടു പുഴ 64 കൂർഗ്(കർണാടകം) കവ്വായിക്കായൽ കണ്ണൂർ, കാസറഗോഡ് 9 കാവേരിപുഴ (കവ്വായി) 31 ചീമേനിക്കുന്ന് കവ്വായിക്കായൽ കണ്ണൂർ, കാസറഗോഡ് 10 പെരുമ്പ നദി 51 പേക്കുന്ന് കവ്വായിക്കായൽ,അറബിക്കടൽ കണ്ണൂർ, കാസറഗോഡ് 11 രാമപുരം പുഴ 19 ഇരിങ്ങൽകുന്നുകൾ അറബിക്കടൽ കണ്ണൂർ 12 കുപ്പം പുഴ 82 പാടിനൽക്കാട് റിസർവ് വനം അറബിക്കടൽ കണ്ണൂർ 13 വളപട്ടണം പുഴ 110 ബ്രഹ്മഗിരി റിസർവ് വനം(കർണാടകം) അറബിക്കടൽ കണ്ണൂർ 14 അഞ്ചരക്കണ്ടി പുഴ 48 കണ്ണവം റിസർവ് വനം അറബിക്കടൽ കണ്ണൂർ 15 തലശ്ശേരി പുഴ 28 കണ്ണവം റിസർവ് വനം അറബിക്കടൽ കണ്ണൂർ 16 മയ്യഴിപ്പുഴ 54 വയനാട് ചുരം അറബിക്കടൽ വയനാട്, കണ്ണൂർ, കോഴിക്കോട് 17 കുറ്റ്യാടി പുഴ 74 നരിക്കോട്ട അറബിക്കടൽ വയനാട്, കോഴിക്കോട് 18 കോരപ്പുഴ 46 അരിക്കൻ കുന്ന് അറബിക്കടൽ കോഴിക്കോട് 19 കല്ലായിപ്പുഴ 22 ചേരിക്കുളത്തൂർ അറബിക്കടൽ കോഴിക്കോട് 20 ചാലിയാർ 169 ഇളമ്പലേരിക്കുന്ന്(തമിഴ്‌നാട്) അറബിക്കടൽ മലപ്പുറം, കോഴിക്കോട് 21 കടലുണ്ടിയാറ്‍ 130 ചേരക്കൊമ്പൻ മല അറബിക്കടൽ പാലക്കാട്, മലപ്പുറം 22 തിരൂർ പുഴ 48 ആതവനാട് ഭാരതപ്പുഴ മലപ്പുറം 23 ഭാരതപ്പുഴ 209 ആനമല (തമിഴ്‌നാട്) അറബിക്കടൽ പാലക്കാട്, തൃശൂർ, മലപ്പുറം 24 കേച്ചേരിപ്പുഴ 51 മച്ചാട്ടുമല ചേറ്റുവാക്കായൽ തൃശൂർ 25 താണിക്കുടം പുഴ (പുഴയ്ക്കൽ പുഴ) 29 മച്ചാട്ടുമല തൃശൂരിലെ കോൾനില ചതുപ്പുകൾ തൃശൂർ 26 കരുവന്നൂർ പുഴ 48 പൂമല ചേറ്റുവാക്കായൽ തൃശൂർ 27 ചാലക്കുടിപ്പുഴ 130 ആനമല പെരിയാർ പാലക്കാട്, തൃശൂർ, എറണാകുളം 28 പെരിയാർ നദി 244 ശിവഗിരിമല അറബുക്കടൽ, കൊടുങ്ങല്ലൂർ ക്കായൽ ഇടുക്കി, എറണാകുളം 29 മൂവാറ്റുപുഴ (നദി) 121 തരംഗംകാനം കുന്ന് വേമ്പനാട്ട് കായൽ ഇടുക്കി, എറണാകുളം, കോട്ടയം, ആലപ്പുഴ 30 മീനച്ചിലാർ 78 അരയ്ക്കുന്ന മുടി വേമ്പനാട്ട് കായൽ കോട്ടയം, ആലപ്പുഴ 31 മണിമലയാർ 90 തട്ടമല പമ്പാനദി ഇടുക്കി, കോട്ടയം, പത്തനംതിട്ട, ആലപ്പുഴ 32 പമ്പാനദി 176 പുളിച്ചിമല വേമ്പനാട്ട് കായൽ ഇടുക്കി, പത്തനംതിട്ട, ആലപ്പുഴ 33 അച്ചൻ‌കോവിലാർ 128 പശുകിടമേട് പമ്പാനദി കൊല്ലം, പത്തനംതിട്ട, ആലപ്പുഴ 34 പള്ളീക്കല് നദി‍ 42 കളരിത്തറക്കുന്ന് വട്ടക്കായൽ കൊല്ലം 35 കല്ലടയാർ 121 കരിമല അഷ്ടമുടിക്കായൽ കൊല്ലം, പത്തനംതിട്ട 36 ഇത്തിക്കരയാർ 56 മടത്തറക്കുന്ന് പരവൂർക്കായൽ കൊല്ലം, തിരുവനന്തപുരം 37 ആയിരൂർ നദി 17 നാവായിക്കുളം നടയറക്കായൽ കൊല്ലം 38 വാമനപുരം നദി 88 ചെമ്മുഞ്ചിമൊട്ട അഞ്ചുതെങ്ങ് കായൽ തിരുവനന്തപുരം 39 മാമം പുഴ 27 പന്തലക്കോട്ടുകുന്ന് അഞ്ചുതെങ്ങ് കായൽ തിരുവനന്തപുരം 40 കരമനയാർ 68 ചെമ്മുഞ്ചിമൊട്ട അറബിക്കടൽ തിരുവനന്തപുരം 41 നെയ്യാർ 56 അഗസ്ത്യമല അറബിക്കടൽ തിരുവനന്തപുരം
കിഴക്കോട്ടൊഴുകുന്ന നദികൾ നദി നീളം കി.
( കേരളത്തിൽ ) 1 പാമ്പാർ 29 2 കബനീ നദി 63 3 ഭവാനീ നദി 39 ലോക നദിദിനം
സെപ്റ്റംബറിലെ നാലാമത്തെ ഞായറാഴ്ച ലോക നദിദിനമായി ആചരിക്കുന്നു.
നദികളെക്കുറിച്ചുള്ള അവബോധം ഉണ്ടാക്കുകയും അവയുടെ സംരക്ഷണം പ്രോത്സാഹിപ്പിക്കുകയുമാണ് ഈ ദിനം ലക്ഷ്യമാക്കുന്നത്.
പരാമർശങ്ങൾ ↑ ഉദ്ഭവം വിവാദപരമാണ്.
1 2 {{ cite book }} : Check | isbn= value: checksum ( help ) ↑ 20,000 ച.
മീറ്ററിൽ കൂടുതൽ നീർവാർച്ചാപ്രദേശം ഉള്ളവയാണ് മഹാനദികൾ ↑ കുറിപ്പുകൾ മറ്റു കണ്ണികൾ കിണർ കുളം തോട് കായൽ കാട്ടരുവി കടൽ സമുദ്രം ജലപാതകൾ ഏറ്റവും വലിയ നദീതട പ്രദേശങ്ങൾ സ്രോതസ്സ് കേരള സർക്കാർ Archived 2006-11-02 at the Wayback Machine .
2 Archived 2006-11-04 at the Wayback Machine .
ഇംഗ്ലീഷ് വിക്കിപീഡിയ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നദി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നദിയ ബിഹാരി മൊഹന്തി ഇംഗ്ലീഷ് വിലാസം https://ml.wikipedia.org/wiki/Nadia_Bihari_Mohanthy
ഒറിയ ഭാഷയിലെ ഒരു എഴുത്തുകാരനാണ് നദിയ ബിഹാരി മൊഹന്തി .
കേന്ദ്ര സാഹിത്യ അക്കാദമിയുടെ ബാലസാഹിത്യരംഗത്തെ സമഗ്രസംഭാവനയ്ക്കുള്ള  പുരസ്കാരം നേടിയിട്ടുണ്ട്.
പ്രസിദ്ധ ഒഡിയ എഴുത്തുകാരൻ അർത്ഥബല്ലഭ് മൊഹന്തിയുടെ മകനായി കട്ടക്കിൽ ജനിച്ചു.
ആകാശവാണിയിലെ 'ശിശു സൻസാർ' എന്ന കുട്ടികളുടെ പരിപാടിയുടെ അവതാരകനെന്ന നിലയിലും പ്രശസ്തനാണ്.
കുട്ടികൾ 'ബഡാ ഭായി' എന്നു വിളിക്കുന്ന മൊഹന്തി മുപ്പതിലധികം ബാല സാഹിത്യ കൃതികൾ രചിച്ചിട്ടുണ്ട്.
പ്രമുഖ സിത്താർ വാദക ബിനാ പാണി മൊഹന്തി സഹോദരിയാണ്.
കൃതികൾ ഗപൂദി ഓ പകൂദി (Gapudi O Pakudi) ഖേരി ഖേചുഡി(Khiri Khechudi) പുരസ്കാരങ്ങൾ കേന്ദ്ര സാഹിത്യ അക്കാദമിയുടെ ബാലസാഹിത്യരംഗത്തെ സമഗ്രസംഭാവനയ്ക്കുള്ള  പുരസ്കാരം (2013) അവലംബം ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= ( help ) ↑ http://www.odishareporter.in/districts/cuttack/kendriya-sahitya-akademi-awards-for-odia-writer-duo?utm_source=rss utm_medium=rss utm_campaign=kendriya-sahitya-akademi-awards-for-odia-writer-duo%5Bപ്രവർത്തിക്കാത്ത+കണ്ണി%5D ↑ {{ cite web }} : Check date values in: | accessdate= ( help )
നഥിങ് ഓഫീഷ്യൽ
ജിജി തോസൺ രചിച്ച ഗ്രന്ഥമാണ് നഥിങ് ഓഫീഷ്യൽ .
ഹാസ്യസാഹിത്യത്തിനുള്ള 2002-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു
നദിയ നോസ്ഹരോവ ഇംഗ്ലീഷ് വിലാസം https://ml.wikipedia.org/wiki/Nadya_Nozharova
ബൾഗേറിയൻ ഓപ്പറട്ട (വെളിച്ചം ഉപയോഗിക്കുന്ന ഓപ്പറ കലാരൂപം) ഗായികയും നടിയുമാണ് നദിയ മതീവ നോസ്ഹരോവ ( Nadya Mateeva Nozharova ).
അമേരിക്കൻ സംരംഭകയും സ്പാനിഷ് പ്രഭുവിന്റെ പത്‌നിയുമായിരുന്നു നദിയ.
1912 നവംബർ 21ന് ബൾഗേറിയയിലെ പ്ലീവനിൽ ജനിച്ചു.
അവരുടെ പിതാവ് ഇലക്ട്രോണിക സാധനങ്ങൾ കച്ചവട നടത്തുന്നയാളായിരുന്നു.
ഉത്തര-മധ്യ ബൾഗേറിയയിലെ ഒരു നഗരമായ ലോവ്ച്ചിലെ അമേരിക്കൻ ഗേൾസ് സ്‌കൂളിലാണ് പഠിച്ചത്.
1934ൽ ഓപ്പറെട്ട തിയേറ്ററിൽ അരങ്ങേറ്റം നടത്തി.
സംഗീതം പഠിക്കാനായി ജർമ്മനിയിൽ പോയി.
അവിടെ നിന്ന് തിരിച്ചെത്തിയതിന് ശേഷം 1942ൽ ഇസ്പിതാനി എന്ന സിനിമയിൽ അഭിനയിച്ചു.
1936ൽ എയ്ഞ്ജൽ സ്ലാഡ്കരോവിന്റെ ഓപ്പറെട്ട തിയേറ്ററിൽ ചേർന്ന കുറച്ചു ദിവസങ്ങൾക്കകം അദ്ദേഹത്തെ വിവാഹം ചെയ്തു.
1940ൽ വിവാഹമോചിതയായി.
പിന്നീട്, വത്തിക്കാനിലെ നയതന്ത്ര പ്രിതിനിധിയായ സ്പാനിഷ് പ്രഭു കൗണ്ട് ഡി നവരോയെ വിവാഹം ചെയ്തു.
ഇതോടെ ഇവർക്ക് പ്രഭ്വി പദവി ലഭിച്ചു.
ഇരുവരും മോൺടോ കാർലോയിൽ താമസമാക്കി.
1949 ൽ ഭർത്താവ് മരിച്ചു.
അതിന് ശേഷം അമേരിക്കയിലേക്ക് താമസം മാറ്റി.
1953ൽ സിദ് ഫാർബർ എന്നയാളെ വിവാഹം ചെയ്തു.
നിർമ്മാണ-റിയൽ എസ്റ്റേറ്റ് കമ്പനി ഉടമയായിരുന്നു ഭർത്താവ്.
1985ൽ അദ്ദേഹം മരിച്ചു.
ഇതോടെ, നിരവധി റിയൽ എസ്‌റ്റേറ്റുകളുടെ ഉടമസ്ഥയായി.
യൂറി ഫാർബെറെ വിവാഹം ചെയ്തു.
2014 ഏപ്രിൽ 18ന് അമേരിക്കയിലെ ന്യൂയോർക്കിൽ, ലോങ് ഐസ്ലാൻഡിൽ വെച്ച് 97ാം വയസ്സിൽ അന്തരിച്ചു.
ചിത്രശാല Images of Nadya Nozharova from 1942.
Source: Bulgarian Archives State Agency Images of Nadya Nozharova from the making of the film അവലംബം
നദവ് ലാപിഡ്
ഒരു ഇസ്രായേലി തിരക്കഥാകൃത്തും ചലച്ചിത്ര സംവിധായകനുമാണ് നദവ് ലാപിഡ് ( ഹീബ്രു : נדב לפיד ‎ ; ജനനം 8 ഏപ്രിൽ 1975).
ഇസ്രായേലിലെ ടെൽ അവീവിൽ അഷ്‌കെനാസി ജൂത വംശജരുടെ കുടുംബത്തിലാണ് ലാപിഡ് ജനിച്ചത്.
എഴുത്തുകാരൻ ഹൈം ലാപിഡിന്റെയും ഫിലിം എഡിറ്റർ എറ ലാപിഡിന്റെയും മകനായ അദ്ദേഹം ടെൽ അവീവ് സർവകലാശാലയിൽ തത്ത്വശാസ്ത്രം പഠിച്ചു, ഇസ്രായേൽ പ്രതിരോധ സേനയിലെ സൈനിക സേവനത്തിന് ശേഷം പാരീസിലേക്ക് മാറി.
ജറുസലേമിലെ സാം സ്പീഗൽ ഫിലിം ആൻഡ് ടെലിവിഷൻ സ്കൂളിൽ ബിരുദം നേടുന്നതിനായി അദ്ദേഹം ഇസ്രായേലിലേക്ക് മടങ്ങി.
അദ്ദേഹത്തിന്റെ ആദ്യ ഫീച്ചർ ഫിലിം പോലീസ്മാൻ 2011-ൽ ലോക്കർനോ ഇന്റർനാഷണൽ ഫിലിം ഫെസ്റ്റിവലിൽ ഫെസ്റ്റിവൽ പ്രത്യേക ജൂറി സമ്മാനം നേടി.
അദ്ദേഹത്തിന്റെ 2014-ലെ ചിത്രം ദി കിന്റർഗാർട്ടൻ ടീച്ചർ 2014-ലെ ഇന്റർനാഷണൽ ക്രിട്ടിക്‌സ് വീക്കിൽ ഇടംപിടിച്ചു .
2016 ലെ കാൻ ഫിലിം ഫെസ്റ്റിവലിന്റെ ഇന്റർനാഷണൽ ക്രിട്ടിക്‌സ് വീക്ക് വിഭാഗത്തിലെ ജൂറി അംഗമായി ലാപിഡ് തിരഞ്ഞെടുക്കപ്പെട്ടു.
ഷെവലിയർ ഡെസ് ആർട്‌സ് എറ്റ് ഡെസ് ലെറ്റേഴ്‌സിന്റെ സ്വീകർത്താവാണ് അദ്ദേഹം.
2019 ഫെബ്രുവരിയിൽ നടന്ന 69-ാമത് ബെർലിൻ ഇന്റർനാഷണൽ ഫിലിം ഫെസ്റ്റിവലിൽ നാദവ് സിനോനിംസ് എന്ന സിനിമ ഗോൾഡൻ ബിയർ അവാർഡ് നേടി.
സിനിമകൾ റോഡ് (ഷോർട്ട് ഫിലിം) (2005) എമിലിന്റെ കാമുകി (2006) പോലീസ്മാൻ (2011) അമ്മ്യുണിഷൻ ഹിൽ (ഹ്രസ്വചിത്രം ) (2013) ദി കിന്റർഗാർട്ടൻ ടീച്ചർ (2014) വൈ (ഷോർട്ട് ഫിലിം) (2015) ഒരു വിവാഹ ഫോട്ടോഗ്രാഫറുടെ ഡയറി (2016) സിനോനിംസ് (2019) അഹെദിന്റെ കാൽമുട്ട് (2021) അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് നദവ് ലാപിഡ്
ഫലകം:Nadav Lapid 1 2 ↑
പാതാള പൂന്താരകൻ ഇംഗ്ലീഷ് വിലാസം https://ml.wikipedia.org/wiki/Pangio_bhujia
കേരളത്തിൽ നിന്നും കണ്ടെത്തിയ പുതിയൊരിനം തദ്ദേശീയ ഭൂഗർഭമത്സ്യമാണ് പാതാള പൂന്താരകൻ ( ശാസ്ത്രീയനാമം : Pangio bhujia ) .
കേരള ഫിഷറീസ് സമുദ്ര പഠന സർവകലാശാലയിലെ ഗവേഷകർ 2019-ൽ കോഴിക്കോട് ചേരിഞ്ചാലിൽ 6 മീറ്റർ ആഴമുള്ള കിണറ്റിൽ നിന്നുമാണ് ഇതിനെ കണ്ടെത്തിയത്.
ഇൽ ലോച്ച് (പൂന്താരകൻ) വർഗത്തിൽപ്പെട്ട ഇതിന് ‘പാജിയോ ഭുജിയോ’ (പാതാള പൂന്താരകൻ) എന്നു പേരു നൽകി.
25 മില്ലീമീറ്റർ മാത്രം വലിപ്പമുള്ള ഇവയെ കേരളത്തിൽ മാത്രം കണ്ടുവരുന്നു.
സുതാര്യമായ ശരീരമുള്ള ഇവയുടെ തൊലിക്കുള്ളിലൂടെ ആന്തരിക അവയവങ്ങൾ കാണാൻ സാധിക്കും.
പൂർണ്ണ വളർച്ചയെത്താത്ത കണ്ണുകളാണ് ഇവയ്ക്കുള്ളത്.
നീളമേറിയ മീശകളുപയോഗിച്ച് ഇരപിടിക്കുന്ന ഇവയ്ക്ക് വെള്ളത്തിലെ മറ്റ് ചലനങ്ങൾ എളുപ്പത്തിൽ തിരിച്ചറിയാനും സാധിക്കും.
പശ്ചിമഘട്ടത്തിനും തീരദേശത്തിനും ഇടയിലുള്ള ചെങ്കൽപ്രദേശങ്ങളിലെ ഉറവുചാലുകളാണ് ഇവയുടെ പ്രധാന ആവാസമേഖല.
അവലംബം പുറത്തേക്കുള്ള കണ്ണികൾ പാതാള പൂന്താരകന്റെ ചിത്രം Archived 2020-10-26 at the Wayback Machine .
വിക്കിസ്പീഷിസിൽ Pangio bhujia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
പാണ്ഡുരംഗ് സദാശിവ് സാനെ
മഹാരാഷ്ട്രയിൽ നിന്നുള്ള  എഴുത്തുകാരനും, സാമൂഹ്യ പ്രവർത്തകനും, സ്വാതന്ത്ര്യ സമര സേനാനിയുമാണ് പാണ്ഡുരംഗ് സദാശിവ് സാനെ (മറാഠി: पांडुरंग सदाशिव साने); മറാഠി ഉച്ചാരണം: [paɳɖurəŋɡə səd̪aʃiwə sane]; 24 ഡിസംബർ 1899 - 11 ജൂൺ 1950), വിദ്യാർത്ഥികളും അനുയായികളും അദ്ദേഹത്തെ ബഹുമാനപുരസ്സരം  ‘സാനെ ഗുരുജി’ എന്ന് വിശേഷിപ്പിച്ചു .
സദാശിവ്റാവു സാനെ, യശോദബായ് സാനെ എന്നിവരുടെ മകനായി1899 ഡിസംബർ 24-ന് ജനിച്ചു.
ബ്രിട്ടീഷ് ഇന്ത്യയിലെ ബോംബെ സംസ്ഥാനത്തെ (ഇന്ന് കൊങ്കൺ മേഖലയിലെ രത്നഗിരി ജില്ലയിൽ) ദാപോലി പട്ടണത്തിനടുത്തുള്ള പാൽഗഡ് ഗ്രാമത്തിലായിരുന്നു ജനനം.
മാതാപിതാക്കളുടെ മൂന്നാമത്തെ കുട്ടിയും, ആണ്മക്കളിൽ രണ്ടാമനുമായിരുന്നു പാണ്ഡുരംഗ്.
ഗവൺമെൻറിനു വേണ്ടി ഗ്രാമീണ വിളകൾ പരിശോധിക്കുകയും ശേഖരിക്കുകയും ചെയ്തിരുന്ന റവന്യൂ കളക്ടർ ആയിരുന്നു അദ്ദേഹത്തിന്റെ പിതാവ്.
ഈ ശേഖരത്തിന്റെ ഇരുപത്തഞ്ചു ശതമാനം തന്റെ സ്വന്തം ഓഹരിയായി നിലനിർത്താൻ അദ്ദേഹത്തിന് അനുവാദമുണ്ടായിരുന്നു.
ബാല്യകാലത്തിൽ വളരെ നന്നായിയിരുന്ന അവരുടെ സാമ്പത്തിക സ്ഥിതി പിന്നീട് മോശമായി.
ഇവരുടെ ഭവനം സർക്കാർ അധികൃതർ പിടിച്ചെടുത്തു.
ഈ വിഷമത്തിൽ, 1917-ൽ സാനെയുടെ അമ്മ യശോദബായ് മരിച്ചു.
ചികിൽസ കിട്ടാതെയുള്ള അമ്മയുടെ മരണവും മരണവേളയിൽ താൻ അരികെയില്ലായിരുന്നു എന്ന ദു:ഖവും സാനെ ഗുരുജിയെ തന്റെ ജീവിതകാലം മുഴുവൻ വേട്ടയാടി.
പാൽഗഡ് ഗ്രാമത്തിൽ പ്രാഥമിക വിദ്യാഭ്യാസം പൂർത്തിയാക്കിയ ശേഷം പാൽഗാഡിൽ നിന്ന് ആറ് മൈൽ അകലെയുള്ള ദാപോലിയിലെ ഒരു മിഷനറി സ്കൂളിൽ താമസിച്ചു പഠനം തുടർന്നു.
അവിടെ, അദ്ദേഹം നല്ല ബുദ്ധിയുള്ള ഒരു ബുദ്ധിമാനായ വിദ്യാർത്ഥിയായി വേഗത്തിൽ അംഗീകരിക്കപ്പെട്ടു.
മറാഠി , സംസ്കൃതഭാഷകളിൽ പ്രാവീണ്യം നേടിയ സാനെയ്ക്ക് കവിതയിലും താല്പര്യം ഉണ്ടായിരുന്നു.
സാമ്പത്തിക വിഷമങ്ങൾക്കിടയിലും കുടുംബത്തിന്റെ പിന്തുണയോടെ അദ്ദേഹം പാവപ്പെട്ട വിദ്യാർത്ഥികൾക്ക് സൌജന്യ വിദ്യാഭ്യാസവും ഭക്ഷണവും നൽകിയിരുന്ന ഔന്ഥ് ഇൻസ്റ്റിറ്റ്യൂട്ടിൽ ചേർന്നു വിദ്യാഭ്യാസം തുടർന്നു.
എന്നാൽ, ഔന്ഥിൽ ബ്യൂബോണിക് പ്ലേഗ്  എന്ന പകർച്ചവ്യാധി പടർന്നതോടെ എല്ലാ വിദ്യാർത്ഥികളെയും വീട്ടിലേക്ക് തിരിച്ചയച്ചു.
പിന്നീട് പൂനെയിലെ നൂതൻ മറാഠി വിദ്യാലയയിൽ നിന്നും 1918-ൽ അദ്ദേഹം മെട്രിക്കുലേഷൻ പാസ്സായി .
തുടർന്ന് ന്യൂ പൂന കോളേജിൽ നിന്നും മറാഠി, സംസ്കൃതം എന്നിവയിൽ ബി.എ., എം.എ. ബിരുദങ്ങൾ നേടി .
1930 ൽ മഹാത്മാ ഗാന്ധി ദണ്ഡി യാത്ര ആരംഭിച്ചപ്പോൾ ഇന്ത്യൻ സ്വാതന്ത്ര്യ സമരത്തിൽ ചേരാൻ തന്റെ സ്കൂൾ ജോലിയിൽ നിന്ന് രാജിവെച്ചു.
നിസ്സഹകരണ പ്രസ്ഥാനത്തിൽ പങ്കെടുത്തതിന് ബ്രിട്ടീഷ് അധികാരികൾ അദ്ദേഹത്തെ ധുലെ ജയിലിൽ പതിനഞ്ചുമാസക്കാലം ജയിലിൽ അടച്ചു.